Աքրամ Այլիսլի

**Աքրամ Նաջաֆ օղլու Նաիբով** () կամ ծածկանունով՝ **Աքրամ Այլիսլի**  (**', ), [[Ադրբեջանցիներ|ադրբեջանցի]] [[գրող]], [[արձակ]]ագիր, [[Դրամատուրգիա|դրամատուրգ]], [[սցենարիստ]] և [[Թարգմանություն|թարգմանիչ]]։ Նախկինում՝ [[Ադրբեջան]]ի ժողովրդական գրող, [[Ադրբեջանի գրողների միություն|Ադրբեջանի գրողների միության]] անդամ և [[Ադրբեջանի Ազգային ժողով|խորհրդարանի]] երրորդ գումարման պատգամավոր։

Նրա ստեղծագործությունները նրա մայրենի [[ադրբեջաներեն]]ից թարգմանվել են նախկին [[Խորհրդային Միություն|Խորհրդային Միության]] և աշխարհի մի շարք լեզուներով։ [[Իլհամ Ալիև|Ադրբեջանի նախագահը]] նրան շնորհել է հեղինակավոր «Իսթիգլալ» (2002) և «Շոխրատ» շքանշաններ։ 2013 թվականին, Այլիսլիի «[[Քարե երազներ|Քարակերտ երազներ]]» վեպի հրապարակումից հետո, որում պատկերված էին [[Սումգայիթի ջարդեր|ադրբեջանցիների կողմից հայերի դեմ իրականացված ջարդերը Սումգայիթում]] և [[Բաքվի ջարդեր (1990)|Բաքվում]], և որտեղ հայերը կարեկից լույսի ներքո էին ներկայացված, [[Իլհամ Ալիև|նախագահ Ալիևը]] ստորագրել է [[Դեկրետ|նախագահական հրամանագիր]], որով Այլիսլին զրկվել է «Ժողովրդական գրող» կոչումից և նախագահական կենսաթոշակից։ Նրա գրքերը այրել են ադրբեջանական մտավորականությունն ու հարազատ հայրենակիցները, որդին և կինը հեռացվել են աշխատանքից, իսկ գրողի ականջը կտրելու համար «Ժամանակակից Մուսավաթ» իշխանամետ կուսակցության առաջնորդը կուսակցության երիտասարդական թևի անդամներին խոստացել է «առատ վարձատրություն»՝ $ 13,000 (10 հազար մանաթ)։

2014 թվականի մարտին ամբողջ աշխարհի տարբեր հասարակական գործիչներ հանդես են եկել Այլիսլիին [[Խաղաղության Նոբելյան մրցանակ]]ի թեկնածու առաջադրելու պաշտոնական խնդրանքով։

Աքրամ Այլիսլիի «[[Քարե երազներ|Քարակերտ երազներ]]» գիրքը ճանաչվել է  [[Արմենպրես|«Արմենպրես» լրատվական գործակալության]] «Երևանյան բեսթսելեր» հատուկ նախագծի  2014 թվականի «Տարվա արտասահմանյան բեսթսելեր»****։

2021 թվականի դրությամբ Աքրամ Այլիսլին գտնվում է [[Բաքու|Բաքվում]], փաստացի տնային կալաքի տակ։

== Կենսագրություն ==
Այլիսլին ծնվել է [[Վերին Ագուլիս|Այլիս գյուղում]] (այժմ՝ [[Ներքին Ագուլիս|Աշաղը Այլիս]]), 1937 թվականին Խորհրդային Ադրբեջանի մաս կազմող [[Նախիջևանի Ինքնավար Խորհրդային Սոցիալիստական Հանրապետություն|Նախիջևանի]] [[Օրդուբադի շրջան]]ում՝ Հայաստանի և Իրանի սահմանների մոտ։ Նրա մայրը՝ Լեյա Ալի Կիզին, գյուղի հեքիաթասացն է եղել։ Հայրը մահացել է [[Երկրորդ համաշխարհային պատերազմ]]ում, երբ Աքրամը հինգ տարեկան էր։

Աքրամ Այլիսլիի ստեղծագործական պատմությունը համընկել է Խորհրդային Միության ավելի ազատ ժամանակաշրջաններից մեկին՝ [[Նիկիտա Խրուշչով]]ի ղեկավարությամբ [[Գրաքննությունը ԽՍՀՄ-ում#Գրաքննությունը 1953֊1966 թվականներին#|ապաստալինացման]] և «[[Խրուշչովյան ձնհալ|ձնհալի տարիներին]]»։ Այլիսլին իր ասպիրանտական կրթությունն ստացել է [[Մաքսիմ Գորկու անվան գրականության ինստիտուտ|Մոսկվայի Ա․ Մ․ Գորկու անվան գրականության ինստիտուտում]]՝Սովետական գրողների ստեղծագործական էլիտար դպրոցում։

Գրական գործունեությունը սկսել է բանաստեղծություններով։ Նրա առաջին՝ «Քեսեմը և նրա բահը» (''Qeşem ve onun Kürekeni'')  բանաստեղծությունը տպագրվել է «Azerbaycan» ամսագրում։ Խորհրդային տարիներին Այլիսլին բանաստեղծ էր, թարգմանիչ և դրամատուրգ։ Մի շարք պատմվածքների ու վիպակների հեղինակ է․ «Ծառեր առանց ստվերի», «Վեց արևի փայլ», «Գունավոր զգեստների սեզոնը», «Սպիտակ ձորը», «Պատնեշը», «Ժողովուրդներ և ծառեր» և այլն։ Այլիսլիի աշխատանքների մեծ մասը կապված է իր հայրենի գյուղի հետ։ Այլիսլիի պատմություններն ու վեպերը, որոնք այդքան նուրբ և լի են գյուղացիական կյանքի նկատմամբ սիրով, մեծ ժողովրդականություն են վայելել Ադրբեջանում և Խորհրդային Միությունում։ Նրա «Ժողովուրդներ և ծառեր» վեպը թարգմանվել է ավելի քան երեսուն լեզուներով և հրատարակվել Արևելյան Եվրոպայի երկրների խորհրդային սահմաններից դուրս։ Հայեցակարգային առումով և անձնապես Այլիսլին մոտ է եղել ռուսական «Գյուղական արձակ» (Деревенская проза) շարժմանը։

Այլիսլին նաև հեղինակ է մի շարք դրամաների և պիեսների, այդ թվում ՝ «Ճյուղերով թռչող թռչուն»  (''Quşu Uçan Budaqlar)'', «Իմ Նեգբեքար Բիբիմ» (''Menim Neğmekar Bibim''), «Կա ուղևորություն դեպի Բաղդադ» (''Bağdada Putyovka Var'') և «Պարտք» (''Vezife''), որոնք բեմադրվել և ցուցադրվել են [[Բաքու|Բաքվի]], [[Նախիջևան (քաղաք)|Նախիջևանի]], [[Գանձակ|Գյանջայի]] թատրոններում և [[Երևան]]ում։ Ավելին, Այլիսլին աշխատում էր որպես թարգմանիչ։ Նա ադրբեջաներեն է թարգմանել [[Վասիլի Շուկշին]]ի, [[Գաբրիել Գարսիա Մարկես]]ի, [[Իվան Տուրգենև]]ի, [[Հայնրիխ Բյոլ]]ի, [[Կոնստանտին Պաուստովսկի|Կոնստանտին Պաուստովսկու]], [[Վլադիմիր Կորոլենկո]]յի, [[Անտոն Չեխով]]ի, [[Չինգիզ Այթմատով]]ի, [[Սալման Ռուշդի]]ի գրքերը և այլոց ստեղծագործություններից։

1968-1970 թվականներից նա դարձել է «Գենչլիք» (Gençlik) հրատարակչության գլխավոր խմբագիր, իսկ հետո եղել է Mozalan երգիծական ամսագրի ղեկավար։ 1974-1978 թվականներին ծառայել է [[Ադրբեջանական Խորհրդային Սոցիալիստական Հանրապետություն|Ադրբեջանի ԽՍՀ]] կինեմատոգրաֆիայի պետական կոմիտեում։

Այլիսլին արժանացել է «Ժողովրդական գրողի» կոչմանը, ինչպես նաև Ադրբեջանի բարձրագույն պետական պարգևներին՝ «Շոխրատ» («Փառք») և «Իստիգլալ» («Անկախություն») շքանշաններին։ 2005 թվականի նոյեմբերին նա ընտրվել է [[Ադրբեջանի Ազգային ժողով|Ադրբեջանի Ազգային ժողովի (Միլլի Մեջլիս)]] պատգամավոր, որպես [[Ջուղա (Նախիջևան)|Ջուլֆա]]-[[Օրդուբադ]]ում իր ընտրատարածքը ներկայացնող պատգամավոր։ Նա ծառայել է մեկ ժամկետ, որն ավարտվել է 2010 թվականի նոյեմբերի 7-ին։

Այլիսլին հիմնականում հարել է ձախ հայացքներին։ Խորհրդային Միությունում տպագրված նրա աշխատանքները չեն համապատասխանել սոցիալիստական ռեալիզմին, ինչպես այդ ժամանակ Ադրբեջանի ԽՍՀ որոշ գրողներինը, և նա որոշ ժամանակ բացասաբար է արտահայտվել մինչև 1990-ական թվականների Խորհրդային Միության ժամանակաշրջանի մասին։ ANS TV հեռուստաալիքով հեռարձակված իր վերջին հարցազրույցներից մեկում նա հայտարարել է, որ կարծում է, որ [[Կարլ Մարքս|Մարքսը]] հանճար էր, և աշխարհը վաղ թե ուշ կհանգի նրա գաղափարներին։

== «Քարակերտ երազներ» ռեքվիեմ-վիպակ ==
[[2007]] թվականին ավարտել է «[[Քարե երազներ|Քարակերտ երազներ]]» (Daş yuxular) ռեքվիեմ-վիպակը, որը պատմում է [[1989]] թվականին [[Բաքու|Բաքվում]] և [[Ագուլիսի ջարդեր|1919 թվականին Ագուլիսում]] ադրբեջանցիների կազմակերպած հայկական ջարդերի մասին։

2012 թվականի վերջին և 2013 թվականի սկզբին Այլիսլին հետապնդումների է ենթարկվել, երբ «Քարակերտ երազներ» վեպը լույս է տեսել ռուսալեզու «Դրուժբա նարոդով» (''Дружба народов -'' Ժողովուրդների բարեկամություն) ամսագրում։ Վեպում միահյուսված են [[Բաքվի ջարդեր (1990)|Բաքվում՝ ոչ վաղ անցյալի տեսարաններն]] ու [[Ագուլիսի ջարդեր|իր հայրենի գյուղում հայկական ջարդերի մասին տարեց մարդկանց պատմությունները]]։ Բնօրինակը գրվել է 2006 թվականին, ադրբեջաներեն, բայց հեղինակը հետաձգել էր հրատարակությունը, քանի որ ռուսերեն թարգմանությունից դժգոհ էր, ինչը հետագայում կատարել է ինքը։ Դրանից հետո ադրբեջաներեն լեզվով բնօրինակ գիրքն այլևս երբեք չի տպագրվել։

[[2013]] թվականի [[փետրվարի 7]]-ին [[Ադրբեջան]]ի նախագահ [[Իլհամ Ալիև]]ի [[Դեկրետ|հրամանագրով]] Աքրամ Այլիսլին զրկվել է «Ադրբեջանի ժողովրդական գրող» կոչումից և իր իսկ հրամանով նշանակած պետական կենսաթոշակից։ Ըստ Իլհամ Ալիևի, գրողն իր «[[Քարե երազներ|Քարակերտ երազներ]]» գրքում վիրավորել է իր համաքաղաքացիներին «ադրբեջանցի գրողին ոչ պատշաճ ձևով», և «աղավաղել է ադրբեջանի պատմությանը առնչվող իրողությունը»։

Աքրամ Այլիսլիի դեմ Ադրբեջանի իշխանությունների հրահրած զանգվածային հետապնդումների իրական պատճառն այն է, որ նա վեպում ակնարկել է իշխանության գալու նպատակով [[Սումգայիթի ջարդեր|Սումգայիթում հայկական ջարդերը]] [[Հեյդար Ալիև]]ի կողմից հրահրված լինելու մասին։

2020 թվականի դեկտեմբերին Այլիսլին տարիներ անց առաջին անգամ հանդես է եկել հանրության առջև և **«Այրված գրքեր. Աքրամ Այլիսլին, գրականությունը և մարդու իրավունքները ներկայիս Ադրբեջանում»*' առցանց միջոցառման ընթացքում պատասխանել է համաշխարհային հանրության կողմից իրեն ուղղված հարցերին։ Միջոցառումը հովանավորում էին [[Կոլումբիայի համալսարան]]ի [[Վիլյամ Ավերել Հարիման|Հարիման]] ինստիտուտը, Մարդու իրավունքների ուսումնասիրությունների ինստիտուտը և ամերիկյան [[PEN միջազգային կազմակերպություն|PEN ակումբը]]։ Իր գրած վեպերի մասին խոսելիս առավել կարևորելով «Քարակերտ երազներ» վեպը, Այլիսլին ասել է․



=== Սյուժե ===
Վեպը պատմում է ադրբեջանցի դերասան Սադայ Սադըխլիի և [[ԽՍՀՄ փլուզում|Խորհրդային Միության վերջին գոյության տարիներին]] [[Սումգայիթի ջարդեր|Սումգայիթի]] և [[Բաքվի ջարդեր (1990)|Բաքվի ջարդերի]] ժամանակ [[Հայեր|հայ]] հարևաններին պաշտպանելու նրա ջանքերի մասին։ Վեպը սկսվում է այն բանից հետո, երբ դաժան ծեծի ենթարկված Սադըխլին տեղափոխվում է հիվանդանոց. իր հայ հարևանին պաշտպանելիս նա բռնության էր ենթարկվել նաև Բաքվի փողոցներում գտնվող [[Երազ (էթնիկ խումբ)|երազների]] (Հայաստանից եկած ադրբեջանցի փախստականների) կողմից, որոնք նույնպես կարծել են, որ նա հայ է։

Սադըխլին թեև սկզբում սկսում է վերականգնվել, բայց ի վերջո նրա մարմինը չդիմանալով ինչպես ֆիզիկական վնասվածքներին, այնպես էլ նյարդային ճնշմանը, մահանում է։

==== Գլխավոր հերոսներ ====
Վեպի գլխավոր հերոսները հիմնականում չորսն են․ Դերասան Սադայ Սադըխլին, նրա ընկերը՝ Նունավրիշ Կարաբահլին, նույնպես դերասան, Սադըխլիի աները՝ հոգեբուժության պրոֆեսոր, դոկտոր Աբբասալիևը և դոկտոր Ֆարիդ Ֆարզանեհը՝ այն հիվանդանոցի վիրաբույժը, որտեղ Սադըխլին տեղափոխվել էր իր վրա հարձակումից անմիջապես հետո։

=== Մեղադրանք ===

Ադրբեջանում շատերը նեղսրտել էին, որ Այլիսլին հայերի նկատմամբ ցավակից տեսանկյուն էր ներկայացրել․ 1990-ականների սկզբին սկսված [[Լեռնային Ղարաբաղ]]ի տարածաշրջանը վերահսկելու համար հայերի հետ մղած [[Արցախյան ազատամարտ|վեցամյա հակամարտությունը]] տանուլ էին տվել։ Վեպը առաջացրել է դժգոհություն, քանի որ պատկերում է միայն ադրբեջանական դաժանությունը հայերի նկատմամբ հակամարտության ընթացքում, միևնույն ժամանակ երբեք չնշելով ադրբեջանցիների նկատմամբ հայերի իրականացրած գործողությունները, ինչպես, օրինակ, [[Իվանյան|Խոջալուի]] [[Խոջալուի արյունահեղություն|արյունահեղությունը]]։

Վեպում կան որոշ այլ վիճահարույց կողմեր։ 1988 թվականի մարտի սկզբին Սումգայիթյան ջարդերից անմիջապես հետո Սադըղլին ցանկանում է «գնալ [[Վաղարշապատ|Էջմիածին]], որպեսզի [[Ամենայն Հայոց Կաթողիկոս|հայ կաթողիկոսի]] օրհնությամբ քրիստոնեություն ընդունի, ընդմիշտ մնա [այնտեղ] որպես վանական, որը աղաչում է Աստծուն ներել մուսուլմաններին բոլոր չարիքների համար, որը նրանք գործեցին հայերի դեմ»։ Վեպի այս դրվագը, հավանաբար, խորը հիասթափեցնող կլինի ադրբեջանցի շատ ընթերցողների համար՝ հաշվի առնելով 1980-ականների վերջին իրադարձություններում Հայոց կաթողիկոսի երկիմաստ դերը։ [[Վազգեն Ա Բուխարեստցի|Վազգեն I- ը]] հանդես չի եկել Հայաստանի ադրբեջանական բնակչությանը պաշտպանելու կամ նրանց արտաքսումը կանխելու համար, այդպիսով Ադրբեջանում դարձել էր ժողովրդականություն չվայելող գործիչ, իսկ նրա անունը՝ ստորացուցիչ։

Այլիսլին, հավանաբար, կասկածի տակ է դնում մեկ այլ զգայուն [[տաբու]], դա [[Թլպատում|թլպատման]] նշանակությունն է՝ [[խիտան]] կոչվող արարողության ժամանակ, որը սուրբ է յուրաքանչյուր մուսուլմանի համար։ Բժիշկ Ֆարզանին, որն ամուսնացած է մի ռուս կնոջ հետ, ցանկանում է թլպատել իրենց որդուն։ Բայց նրա կինը հարցնում է Ֆարզանիին՝ արդյո՞ք [[Մուհամմադ|մարգարեն]] Աստծուց իմաստուն է։ Ի վերջո, նրանց որդին թլփատությունը տեսնում է որպես մարմնի վրա բռնության ակտ, և այս արձագանքը, ի վերջո, քանդում է Ֆարզանիի ընտանիքը։ Թլփատության պես սրբազան հասկացության այսպիսի հակասական կերպարը, հավանաբար, սաստիկ կբորբոքեր ադրբեջանցի շատ ընթերցողներին։

=== Հետապնդում ===
«Քարե երազները» լույս տեսնելուց անմիջապես հետո վաստակավոր գրողը դարձավ պետության թշնամին։ Զանգվածային լրատվամիջոցները սկսեցին ահաբեկչության լայնածավալ արշավ։

Բաքվում, Գյանջայում և գրողի հայրենի գյուղում հավաքույթներ էին կազմակերպվում, որտեղ մարդիկ «Մահ Աքրամ Այլիսլիին», «Դավաճան», «Ինչու՞ եք վաճառվել հայերին», «Աքրամը հայ է» կարգախոսներ վանկարկելով հրկիզում էին նրա գրքերը և դիմանկարները։ Լեռնային Ղարաբաղի փախստական ադրբեջանցիների երիտասարդական կազմակերպությունը հայտարարեց, որ իրենք և այլ ՀԿ-ները, որոնք զբաղվում են վետերանների, փախստականների և տեղահանվածների գործերով, պատրաստվում են Այլիսլիի դեմ դատական գործընթաց սկսել։

2013 թվականի փետրվարի 7-ին [[Ադրբեջանի նախագահ]] [[Իլհամ Ալիև|Ալիևը]] ստորագրել է [[Դեկրետ|նախագահի հրամանագիր]], որով Այլիսլին զրկվել է «Ժողովրդական գրող» կոչումից և այդ կապակցությամբ հատկացված անձնական կենսաթոշակի իրավունքից։

Ադրբեջանի նախագահի աշխատակազմի հասարակական-քաղաքական վարչության պետ Ալի Հասանովը դատապարտել է Այլիսլիին՝ որպես ազգային ոգի կամ մարդկության զգացում չունեցող, պատերազմի ընթացքում զոհվածների հիշատակը չհարգող և որ իրեն ներկայացնում է իբրև մարդկային արժեքների պաշտպան։ Նա ավելացրել է, որ Այլիսլին հայ երիտասարդներին է ներկայացուցիչ է, ովքեր սպանել են հազարավոր ադրբեջանցիներ, վերահսկողություն են հաստատել ադրբեջանական հողերի վրա և իրականացրել [[Խոջալուի արյունահեղություն|սպանդ Խոջալուում]], և որ նա ադրբեջանցիներին ներկայացնում է որպես մարդասպաններ և թույլ անհատականություններ։ Նա նաև ավելացրել է, որ որպես ադրբեջանցի՝ իրենք «պետք է հասարակության ատելությունն արտահայտեն այդ մարդկանց նկատմամբ»։

[[Ադրբեջանի Ազգային ժողով|Ազգային ժողովի]] խորհրդարանականներն արտահերթ նստաշրջանի ընթացքում պահանջում էին Այլիսլիին զրկել բոլոր պետական պարգևներից, ինչպես նաև նրա Ադրբեջանի քաղաքացիությունից և պնդում էին, որ նա տեղափոխվի [[Հայաստան]]։ Խորհրդարանականները մեկնաբանությամ՝ վեպը «վիրավորեց ոչ միայն ադրբեջանցիներին, այլև ամբողջ թուրք ազգին», քանի որ հիշատակում է [[Օսմանյան կայսրություն|Օսմանյան կայսրության]] հայերի նկատմամբ պատմական հետապնդումների մասին։ Նրանք առաջարկել են, որ Այլիսլին [[ԴՆԹ]] հետազոտություն անցնի՝ պարզելու համար, արդյոք նա գենետիկորեն էթնիկ հայ է։ Ազգային ժողովի նախագահներ [[Օքտայ Ասադով]]ը հայտարարել է. «Այլիսլիին սատարող յուրաքանչյուր մարդու արյան մեջ կասկածելի բան կա։

Կրթության նախարարությունը հանեց նրա աշխատանքները դպրոցական ծրագրից։ Այլիսլիի պիեսները արգելվեցին թատրոններում։ Շատ ադրբեջանցի գրողներ, արվեստագետներ և ակադեմիկոսներ հրաժարվեցին նրանից։  [[Ադրբեջանի գրողների միություն]]ը ժողով գումարեց և Այլիսլիին հեռացրեց իր անդամությունից։

Այլիսիլիի կինն ու որդին աշխատանքից հեռացվեցին։

*Կովկասի մուսուլմանական վարչության'' նախագահ շեյխ Ալլահշուքյուր Փաշազադեն նրան անվանել է հավատուրաց։

Իշխանամետ «Մուասիր Մուսավաթ» («Ժամանակակից հավասարություն») կուսակցության առաջնորդ Հաֆիզ Հաջիևը հայտարարել է, որ իր կուսակցությունը 13 հազար դոլար կվճարի նրան, ով Այլիսլիի ականջը կկտրի։ Ադրբեջանի կառավարության նկատմամբ օտարերկրյա դեսպանությունների և ԱՄՆ Պետդեպարտամենտի կողմից ուժեղ ճնշումից հետո ՆԳՆ-ն ստիպեց Մուասիր Մուսավաթին չեղարկել պարգևը։

### Հեղինակի արձագան
Պատասխանելով իր կողմնակալ լինելու մեջ մեղադրող քննադատներին՝ գրողն ասել է. «Եթե ես կասկածեի, որ խայտառակել եմ իմ ժողովրդին, դա ինձ կկոտրեր։ Բայց նրանք կարծում են, որ երբ ես ասում եմ երկու լավ խոսք հայի մասին, ապա պետք է ասեմ երեք լավ խոսք ադրբեջանցու մասին։ Բայց իմ գործը չէ, այդ հիմար հավասարակշռությունը պահելը։ Իմ պատմության մեջ ես պատկերում եմ հերոսին և իրականության նրա ընկալումը։ Նրա միտքը շատ փխրուն է, նա խելագարության եզրին է»։

Այլիսլին իր հարցազրույցներից մեկում իրեն պաշտպանել է՝ մեկնաբանելով, որ «Հայերն ինձ համար թշնամիներ չեն ... Ինչպե՞ս կարող էին նրանք լինել։ Ես 21-րդ դարում ապրող գրող եմ։ Լեռնային Ղարաբաղի հարցի լուծումը ձգձգվում է, և թշնամությունն աճում է։ Ես ուզում եմ նպաստել խաղաղ լուծմանը»։

Ի պատասխան դավաճանության մեղադրանքին Այլիսլին պնդել է, որ ինքը հայրենասեր չէ. Որտե՞ղ եք տեսել գրողին որպես հայրենասեր։ Նա պետք է գրի այն ամենը, ինչ իրեն ասում են իր միտքն ու բանականությունը»։

## Աջակցություն
Փետրվարի 3-ին մի խումբ անկախ մտավորականներ մի խումբ փոքրիկ ցույց կազմակերպեցին Միրզա Ալաքբար Սաբիրի հուշարձանի մոտ՝ Աքրամ Այլիսլիին սատարելու համար։ Ի պաշտպանություն Այլիսլիի, ելույթ ունեցան նաև մի շարք ադրբեջանցի գրողներ և մտավորականներ, այդ թվում՝ հայտնի գրող և սցենարիստ Ռուստամ Իբրահիմբեկովը։ Ադրբեջանցի առաջատար իրավապաշտպան Լեյլա Յունուսը պնդում է, որ «Ռամիլ Սաֆարովի պատմությունից հետո միայն Այլիսլին է պաշտպանում մեր ազգի պատիվն ու արժանապատվությունը»։ Այլիսլիին սատարել է նաև Ռագըփ Զարաքոլուն՝ թուրք իրավապաշտպան առաջատար ակտիվիստ և հրատարակիչ, որը հայտնի է նրանով, որ երկար ժամանակ բախվել է իրավական հետապնդումների՝ Հայոց ցեղասպանության մասին գրքեր տպագրելու համար։

Human Rights Watch, Helsinki Citizens' Assembly և ԶԼՄ-ների պաշտպանության ինստիտուտը հանդես եկան ի պաշտպանություն Այլիսլիի։ HRW - ն իր մտահոգությունն է հայտնել Այլիսլիի ֆիզիկական անվտանգության վերաբերյալ և կոչ է արել Ադրբեջանի «կառավարությանը վերջ տալ ահաբեկման թշնամական արշավին»։ «Ադրբեջանի կառավարությունը ծաղրում է խոսքի ազատության վերաբերյալ իր միջազգային պարտավորությունները», - նկատել է HRW- ի Եվրոպայի և Կենտրոնական Ասիայի տնօրեն Հյու Ուիլյամսոնը։

Հայաստանի գրողների միության նախագահ Լևոն Անանյանը փետրվարի 8-ին պաշտոնապես պատասխանել է հակասություններին՝ ասելով. «Փառք մեր ադրբեջանցի գործընկերոջը. Նա այն քաջ մարդն է, ով ճանապարհ է հարթում, ապաշխարության տանող ճանապարհ»։ Անանյանը հավելել է, որ «Ոչ միայն հայերը, այլև ռուսները, բոլոր մարդիկ, ովքեր մտահոգ են երկրի ապագայով ... պետք է կիսեն այս քաջությունը»։

Այիլիսլիին իրենց աջակցությունն են հայտնել նաև PEN միջազգային կազմակերպության Ռուսաստանի կենտրոնը և մի շարք ռուս հայտնի գրողներ, ինչպիսիք են Բորիս Ակունինը, Անդրեյ Բիտովը, Երոֆեևը, Կալեդինը և Անինսկին։

2014 թվականի փետրվարին աշխարհի տարբեր հասարակական գործիչներ հանդես են եկել Այլիսլիին Խաղաղության Նոբելյան մրցանակի առաջադրելու պաշտոնական պահանջով՝ «Ադրբեջանական և հայ ժողովրդին հաշտեցնելու իր ջանքերում ցուցաբերած քաջության համար»։ Առաջադրողների թվում էին հասարակական գիտությունների պրոֆեսորներ և համալսարանների նախագահներ, ինչպիսիք են Քրեյգ Կալհունը և Իմանուել Վալերշթայնը ԱՄՆ-ից և Թեոդոր Շանինը Մեծ Բրիտանիայից։ Նրանք նշել են, որ Աքրամ Այլիսլին, հավանաբար, առաջին թյուրք հեղինակն է, ով գրել է Հայոց ցեղասպանության վերաբերյալ ապաշխարության գիրք։

«Այլիսլին առաջինն էր, որ արտահայտեց այդ ցավը գրական ստեղծագործության մեջ, որը շատ անձնական է, խորը և դժվարությամբ հաղթահարած։ Պարոն Այլիսլիի գործողությունները կարևոր են ոչ միայն հայերի և ադրբեջանցիների, այլ նաև նախկին Խորհրդային Միության ողջ տարածքում բնակցողների համար, ովքեր կուրացել են էթնիկական ատելությունից։

Նրա օրինակն իրականում դուրս է տեղանքից, էթնիկ պատկանելությունից կամ քաղաքական համոզմունքներից։ Նրա միայնակ դիմադրությունը, անհնազանդությունը, բոլորը հանուն ճշմարտության զոհաբերելու պատրաստակամությունը ոջեշնչում է յուրաքանչյուրիս համար։ Պարոն Այլիսլին այն հազվագյուտ մարդկանցից է, ինչպիսիք են Մարտին Լյութեր Քինգը և Անդրեյ Սախարովը, որոնց անձնական խիզախությունն ու բարոյական ազդակը կարող են փոխել ազգի ճակատագիրը և քանդել ազգերը բաժանող պատերը»։

## Ծանոթագրություններ

## Արտաքին հղումներ
* Աքրամ Այլիսլի
* , Akram Aylisli's web page
* https://web.archive.org/web/20141209133851/http://akramaylisli.info/english/nomination/The Nobel Peace Prize Nomination
* http://www.rusrep.ru/article/2014/12/08/aylisli/ "It is like being pregnant all your life..." Akram Aylisli is the first Turkic author who has written a novel about the Armenian genocide, by Shura Burtin
* https://web.archive.org/web/20150129111054/http://www.caucasus-survey.org/vol2/mamedov-stone-dreams-scandal.phpThe Stone Dreams scandal: the Nagorny Karabakh conflict and Armenian-Azerbaijani relations in contemporary literature, by Mikail Mamedov
* https://web.archive.org/web/20150129111148/http://www.caucasus-survey.org/vol2/sanamyan-armenian-reactions-to-stone-dreams.phpAcknowledgement and praise: Armenian reactions to Akram Aylisli's novel Stone Dreams, by Emil Sanamyan
* https://www.amazon.co.uk/Farewell-Aylis-Non-Traditional-Novel-Three/dp/1618117947Farewell, Aylis: A Non-Traditional Novel in Three Works (Central Asian Literatures in Translation, Academic Studies Press, 2018). Prose by Aylisli, translated by Katherine E. Young.
* https://web.archive.org/web/20150129111122/http://www.caucasus-survey.org/vol2/ismayil-role-of-stone-dreams-in-azerbaijani-armenian-conflict.phpSincerity, truth and mercy in action: the role of Akram Aylisli's Stone Dreams in revisiting and questioning Azerbaijanis' views on their conflict with Armenians, by Ulvi Ismayil
* http://www.deutschlandfunk.de/schriftsteller-akram-ailisli-axt-und-feder.1247.de.html?dram:article_id=301057"Axt und Feder" - the "Deutschlandfunk" broadcast (in German), by Ernst von Waldenfels

Կատեգորիա:20-րդ դարի տղամարդ գրողներ
Կատեգորիա:Ադրբեջանի քաղաքական գործիչներ
Կատեգորիա:Ադրբեջանցի գրողներ
Կատեգորիա:Ադրբեջանցի դրամատուրգներ
Կատեգորիա:Խորհրդային գրողներ